Document ID: 32013R1266

KOMMISSIONENS GENNEMFØRELSESFORORDNING (EU) Nr. 1266/2013
af 5. december 2013
om registrering af en betegnelse i registret over beskyttede oprindelsesbetegnelser og beskyttede geografiske betegnelser (Holsteiner Tilsiter (BGB))
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
ud fra følgende betragtninger:
(1)
Forordning (EU) nr. 1151/2012 ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).
(2)
I medfør af artikel 6, stk. 2, i forordning (EF) nr. 510/2006 er Tysklands ansøgning om registrering af betegnelsen »Holsteiner Tilsiter« blevet offentliggjort i Den Europæiske Unions Tidende (3).
(3)
Sammenslutningerne Dairy Australia, Dairy Companies Association of New Zealand og Consortium for Common Food Names har gjort indsigelse mod registreringen i henhold til artikel 7, stk. 3, litra b), i forordning (EF) nr. 510/2006. Disse indsigelser er fundet antagelige efter artikel 7, stk. 3, i nævnte forordning.
(4)
Der blev i ovennævnte indsigelser især lagt vægt på, at registreringen af den pågældende betegnelse ville være til skade for betegnelser, varemærker og produkter, som allerede havde været lovligt på markedet i mindst fem år forud for datoen for offentliggørelse, jf. artikel 6, stk. 2, og at den betegnelse, der foreslås registreret, er en artsbetegnelse.
(5)
Ved brev af 2. maj 2013 opfordrede Kommissionen de berørte parter til at indlede passende samråd.
(6)
Tyskland og de indsigende parter har indgået en aftale, der blev meddelt Kommissionen den 16. juli 2013, inden for den fastsatte frist på tre måneder.
(7)
Det fremgår af samrådene, at de indsigende parters væsentligste bekymring drejer sig om ordene »Tilsit« og »Tilsiter«, hvoraf det sidste indgår i den sammensatte betegnelse »Holsteiner Tilsiter«. Producentens ansøgning om beskyttelse vedrører imidlertid kun den sammensatte betegnelse i sin helhed. I overensstemmelse med artikel 13, stk. 1, sidste afsnit, i forordning (EU) nr. 1151/2012 kan betegnelserne »Tilsit« og »Tilsiter« fortsat anvendes på Unionens område, forudsat at EU-rettens principper og forskrifter overholdes.
(8)
I lyset af dette bør betegnelsen »Tilsiter« derfor indføres i registret over beskyttede oprindelsesbetegnelser og beskyttede geografiske betegnelser -
VEDTAGET DENNE FORORDNING:
Artikel 1
Betegnelsen i bilaget registreres.
Uanset første afsnit kan betegnelserne »Tilsit« og »Tilsiter« fortsat anvendes på Unionens område, forudsat at EU-rettens principper og forskrifter overholdes.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. december 2013.

Labels: 3
18
17